Kuniga o‘rtacha 45−50 mingta PZR-test olinmoqda - SVV

O‘zbekistonda har kuni o‘tkaziladigan koronavirus aniqlash bo‘yicha PZR testlari soni so‘nggi kunlarda o‘rtacha 45−50 mingtagacha o‘sdi. Bu haqda Sanitariya-epidemiologik osoyishtalik va jamoat salomatligi xizmati ma’lumotiga asoslanib, SSV matbuot xizmati xabar berdi.
5−15 yanvar kunlari jami 300 mingdan ziyod PZR-test sinamasi o‘tkazilgan. 2021 yil dekabr oyining oxirgi haftasida mamlakatda kuniga 15−20 mingta shu kabi test tahlillari o‘tkazilgan.
«Mamlakatimizda koronavirus infeksiyasi tarqalishining dinamikasiga nazar tashlasak, joriy yil 5 yanvardan boshlab aholi o‘rtasida kasallanish ko‘rsatkichlari ortib borayotganini ko‘rish mumkin. 
Shu sababli yurtimizda virusning keng tarqalishiga yo‘l qo‘ymaslik maqsadida kasallikka gumon qilingan shaxslardan PZR-test tahlillarini olish ishlari samarali tashkil etilyapti.
Jumladan, Sanitariya-epidemiologik osoyishtalik va jamoat salomatligi xizmati ma’lumotiga ko‘ra, joriy yil 5-15 yanvar kunlari mamlakatimizda jami 300 mingdan ziyod PZR-test sinamasi o‘tkazilgan.
So‘nggi kunlarda esa kuniga o‘rtacha 45-50 ming nafarga yaqin fuqarodan PZR-test olinmoqda. 
Ma’lumot uchun, o‘tgan yil dekabr oyining oxirgi haftasida yurtimizda kuniga 15-20 mingta ana shunday sinama tahlillari o‘tkazilgan», deyiladi xabarda.
Avvalroq Sanitariya-epidemiologik osoyishtalik xizmati poytaxtdagi koronavirus infeksiyasiga bepul PZR test topshirish mumkin bo‘lgan laboratoriyalar manzilini e’lon qilgandi:
Ushbu laboratoriyalarda PZR test tahlillari har kuni 24 soat davomida bepul o‘tkaziladi.